Նրանք տաքսի վերցրեցին՝ նախապատերազմյան մի «Սիտրոյեն», որի որոշ մասերը պակասում էին, Հարբիյե թաղամասը, ուր ապրում էին Մեսրոպյանները, գնալու համար։ Զառիթափ փողոցի վրա կային համեմատաբար նոր տներ և մի քանի՝ առնվազն երկու հարյուր տարեկան փայտյա գորշ տներ փայտե ճաղերով լուսամուտներով, որոնք հնարավորություն էին տալիս մահմեդական կանանց դուրս նայել առանց դրսից երևալու։ Թուրք ընտանիքները շարունակում էին իրենց նախնիների տներում ապրել, չնայած շրջապատում հիմնականում հայեր էին բնակվում։